बचपन के शौक ने बना दिया सफल घुड़सवार, 250 मेडल जीते
हाल ही में हुई गेम्स में जीते चार मेडल
पंजाबघुड़सवारी एसोसिएशन एवं पंजाब आर्मंड पुलिस के सहयोग से पीएपी ग्राउंड में आयोजित 6वें नेशनल टैंट पैगिंग चैंपियनशिप 2016 में भी उन्होंने चार मैडल जीते है। पंजाब पुलिस की टीम ने तलवार पैग में गोल्ड जीता, नेशनल इंडिया फाइल में सिल्वर जीता, टैंट पैगिंग तलवार में ब्रांज लास में फोर्थ रहे।
पितासरदार कश्मीरा सिंह पंजाब पुलिस में थे। बचपन में उन्हें घोड़े पर सवारी करते देखता था। तब से मन में घोड़ों के प्रति लगाव शुरू हुआ। शौक पूरा करने के लिए कभी रेहड़े वाले तो कभी तांगे वालों के घोड़ों दौड़ाया करता था। 1983 में आतंकवादियों ने जब पिता की हत्या की तब मैं आठवीं में पढ़ता था। 18 साल का होने पर जब पिता की नौकरी उन्हें मिली तो उन्होंने अपने चार साल बड़े भाई नरिंदर सिंह को एक ही शर्त रखी कि अगर उन्हें भी घुड़सवारी करने दी जाएगी तभी वह नौकरी करेंगे। शौक आज प्रोफेशन बन गया। क्या पता था जो शोक था वही पहचान बन जाएगी। यह कहना है घुड़सवारी की अलग-अलग गेम्स में 205 मेडल जीतने वाले तलविंदर सिंह का।
गुरदासपुर के गांव दोस्तपुर में जन्में तलविंदर सिंह बताते हैं 1986 में उन्होंने पंजाब पुलिस नौकरी ज्वाइन की। 1987 में वह पीएपी में गए। घोड़ों के प्रति लगाव को देखते हुए उनके इंचार्ज बाबू मेला राम ने उन्हें मेरठ में घोड़ों को एजुकेशन कोर्स रिमोट वेटनरी कोर्स (आरवीसी) करने की सलाह दी। वह कोर्स करने के लिए 1989 में मेरठ गए। एक साल में उन्होंने कोर्स में एएक्स (सभी कैटेगरी में एक्सीलेंट) लेकर 1990 में वापसी की। इसके बाद पहली बार 1991 में बरेली में हुए शॉ जंप मुकाबले में हिस्सा लेने गए। पंजाब से वह पहले खिलाड़ी थे जिन्हें घुड़सवार गेम में हिस्सा लिया था। तब वह शॉ जंपिंग गेम में सेकेंड आए थे। इसके बाद नेजाबाजी में उनकी टीम फ़र्स्ट रही। तब टीम में उनके अलावा सतपाल सिंह, रूप सिंह भी थे। बताते हैं 1995 में जिस संस्थान में कोर्स किया था वहीं क्रॉस कंट्री नेशनल चैंपियनशिप में गोल्ड जीता। वह दिन मेरे लिए किसी सपने की तरह था। अहमदाबाद में खेल के दौरान कंधे में फ्रैक्चर गया बावजूद इसके सभी कैटेगरी की गैम्स में थर्ड आए थे। आज इंटर नेशनल, ऑल इंडिया पुलिस खेल, नेशनल गेम्स में कुल मिला कर 205 मेडल जीत चुके हैं।
पंजाब पुलिस के पहले सिपाही जिन्हें मिला महाराज रणजीत सिंह अवॉर्ड
पंजाबपुलिस के पहले सिपाही हैं जिन्हें महाराजा रणजीत सिंह अवॉर्ड से सम्मानित किया गया था। यह अवॉर्ड उन्हें 2008 में मुख्यमंत्री परकाश सिंह बादल ने दिया था। इसके अलावा कलकत्ता में आल इंडिया पुलिस मीट में उनके घोड़े सम्राट को बेस्ट हॉर्स चुना गया था। इसको गेम्स के लिए उन्होंने खुद तैयार किया था। वहीं आसाम के गुवहाटी में दूसरे घोड़े राठौर के भी इसी सम्मान से नवाजा गया था।
hin_Deva hin_Deva bho_Deva hin_Deva hin_Deva hin_Deva hin_Deva